Z A P I S N I K

s 22. sjednice Upravnog vijeća Dječjeg vrtića Vrbovec održane dana 7.10.2022. godine elektronskim putem.

Gđa Novosel, predsjednica uputila je 6.10.2022. godine u 15.21 sati poziv i materijale za 22. (elektronsku) sjednicu Upravnog vijeća za 7. listopada 2022. godine sa sljedećim

D N E V N I M R E D O M

1. Usvajanje zapisnika sa 21. sjednice Upravnog vijeća održane 30. rujna 2022. godine,
2. Zasnivanje radnog odnosa za radno mjesto odgojitelja na određeno puno radno vrijeme – zamjena za rodiljni i roditeljski dopust te godišnji odmor odsutnih radnica – 2 izvršitelja,
3. Zasnivanje radnog odnosa za radno mjesto stručnog suradnika – pedagoga na neodređeno puno radno vrijeme – 1 izvršitelj,
4. Natječaj za radno mjesto domara na određeno, puno radno vrijeme.

Dan je rok za glasanje po točkama dnevnog reda do 7. listopada 2022. godine do 12.00 sati, uz napomenu da po 4. točki dnevnog reda nije potrebno glasati jer ravnateljica samo izvještava članove Upravnog vijeća).

Ad. 1.

U danom roku pet članova upravnog vijeća izjasnilo se „ZA“ usvajanje točke.

Nije bilo pitanja ni primjedbi te se zapisnik sa pet glasova „ZA“ smatra usvojenim.

Zaključak:

 Usvaja se zapisnik s 21. sjednice Upravnog vijeća održane 30. rujna 2022. godine.

Ad. 2.

 Članovi Upravnog vijeća dobili su u materijalima obrazloženje 2. točke dnevnog reda u kojem je navedeno da su se na raspisani natječaj prijavile su se četiri kandidatkinje. Kandidatkinja Barbara Mušak zadovoljava uvjete natječaja, ali nije priložila potrebnu dokumentaciju – potvrde kojima se dokazuje da nema prepreka za zapošljavanje sukladno članku 25. Zakona o predškolskom odgoju i obrazovanju starije su od dana objave natječaja. Ostale tri kandidatkinje priložile su potpunu dokumentaciju. Kandidatkinja Andrea Klanjec po struci je magistra primarnog obrazovanja te sukladno zadnjim izmjenama i dopunama Zakona o predškolskom odgoju i obrazovanju može raditi kao odgojitelj. Preostale dvije kandidatkinje, Lora Čučurić i Ivona Falčević studentice su studija predškolskog odgoja i obrazovanja.

Gđa Prelog, zamjenica za vrijeme privremene spriječenosti ravnatelja predložila je zasnivanje radnog odnosa na određeno puno radno vrijeme s Andreom Klanjec, magistrom primarnog obrazovanja, sukladno izmjenama i dopunama Zakona o predškolskom odgoju i obrazovanju i Lorom Čučurić, studenticom studija predškolskog odgoja i obrazvanja, do pet mjeseci, također sukladno Zakonu o predškolskom odgoju i obrazovanju.

U danom roku pet članova upravnog vijeća izjasnilo se „ZA“ usvajanje točke.

Nije bilo pitanja ni primjedbi te se prijedlog sa pet glasova „ZA“ smatra usvojenim.

Upravno vijeće Dječjeg vrtića Vrbovec donosi

O D L U K U

O IZBORU KANDIDATA ZA ZASNIVANJE RADNOG ODNOSA

NA ODREĐENO PUNO RADNO VRIJEME

I.

Po natječaju za radno mjesto odgojitelja na određeno puno radno vrijeme KLASA: 112-01/22-01/05, URBROJ: 238-32-69-04-22-2 objavljenom 23. rujna 2022. godine, temeljem Zakona o predškolskom odgoju i obrazovanju (NN 10/97, 107/07, 94/13, 98/19 i 57/22), na prijedlog zamjenice za vrijeme privremene spriječenosti ravnatelja izabrana je sljedeća kandidatkinja:

Andrea Klanjec, magistra primarnog obrazovanja i

Lora Čučurić, studentica predškolskog odgoja i obrazovanja.

.

II.

Nalaže se zamjenici za vrijeme privremene spriječenosti ravnatelja Dječjeg vrtića Vrbovec s izabranom kandidatkinjom sklopiti ugovor o radu.

III.

Ova Odluka stupa na snagu danom donošenja.

O b r a z l o ž e n j e

Temeljem odluke Upravnog vijeća Dječjeg vrtića Vrbovec KLASA: 112-01/22-01/05, URBROJ: 238-32-69-04-22-1 od 22. rujna 2022. godine, raspisan je natječaj za radno mjesto odgojitelja/ice na određeno puno radno vrijeme (2 izvršitelja) KLASA: 112-01/22-01/05, URBROJ: 238-32-69-04-22-2 te je isti, sukladno Zakonu o predškolskom odgoju i obrazovanju, objavljen 23. rujna 2022. godine.

Na raspisani natječaj prijavile su se četiri kandidatkinje. Kandidatkinja Barbara Mušak zadovoljava uvjete natječaja, ali nije priložila potrebnu dokumentaciju – potvrde kojima se dokazuje da nema prepreka za zapošljavanje sukladno članku 25. Zakona o predškolskom odgoju i obrazovanju starije su od dana objave natječaja. Ostale tri kandidatkinje priložile su potpunu dokumentaciju. Kandidatkinja Andrea Klanjec po struci je magistra primarnog obrazovanja te sukladno zadnjim izmjenama i dopunama Zakona o predškolskom odgoju i obrazovanju može raditi kao odgojitelj. Preostale dvije kandidatkinje, Lora Čučurić i Ivona Falčević studentice su studija predškolskog odgoja i obrazovanja.

Zamjenica za vrijeme privremene spriječenosti ravnatelja predložila je zasnivanje radnog odnosa na određeno puno radno vrijeme s Andreom Klanjec, magistrom primarnog obrazovanja, sukladno izmjenama i dopunama Zakona o predškolskom odgoju i obrazovanju i Lorom Čučurić, studenticom studija predškolskog odgoja i obrazovanja, do pet mjeseci, također sukladno Zakonu o predškolskom odgoju i obrazovanju.

Upravno vijeće Dječjeg vrtića Vrbovec jednoglasno je prihvatilo prijedlog ravnateljice te je odlučeno kao u izreci ove Odluke.

Predsjednica Upravnog vijeća:

Maja Novosel

Ad. 3.

Članovi Upravnog vijeća dobili su u materijalima obrazloženje 3. točke dnevnog reda u kojem je navedeno da su na Na raspisani natječaj pristigle su dvije zamolbe, obje kandidatkinje zadovoljavaju uvjete natječaja i dostavile su potrebnu dokumentaciju.

Gđa Prelog, zamjenica za vrijeme privremene spriječenosti ravnatelja predložila je zasnivanje radnog odnosa na neodređeno puno radno vrijeme s Teom Budek, magistrom pedagogije, koja je u ovom vrtiću odradila i svoj pripravnički staž.

U danom roku pet članova upravnog vijeća izjasnilo se „ZA“ usvajanje točke.

Nije bilo pitanja ni primjedbi te se prijedlog sa pet glasova „ZA“ smatra usvojenim.

 Upravno vijeće Dječjeg vrtića Vrbovec donosi

O D L U K U

O IZBORU KANDIDATA ZA ZASNIVANJE RADNOG ODNOSA

NA NEODREĐENO PUNO RADNO VRIJEME

I.

Po natječaju za radno mjesto stručnog suradnika pedagoga/stručne suradnice pedagoginje na određeno puno radno vrijeme KLASA: 112-01/22-01/07, URBROJ: 238-32-69-04-22-2 objavljenom 23. rujna 2022. godine, temeljem Zakona o predškolskom odgoju i obrazovanju (NN 10/97, 107/07, 94/13, 98/19 i 57/22), na prijedlog zamjenice za vrijeme privremene spriječenosti ravnatelja izabrana je sljedeća kandidatkinja:

Tea Budek, magistra pedagogije.

.

II.

Nalaže se zamjenici za vrijeme privremene spriječenosti ravnatelja Dječjeg vrtića Vrbovec s izabranom kandidatkinjom sklopiti ugovor o radu.

III.

Ova Odluka stupa na snagu danom donošenja.

O b r a z l o ž e n j e

Temeljem odluke Upravnog vijeća Dječjeg vrtića Vrbovec KLASA: 112-01/22-01/07, URBROJ: 238-32-69-04-22-1 od 22. rujna 2022. godine, raspisan je natječaj za radno mjesto stručnog suradnika pedagoga/stručne suradnice pedagoginje na neodređeno puno radno vrijeme (1 izvršitelj) KLASA: 112-01/22-01/07, URBROJ: 238-32-69-04-22-2 te je isti, sukladno Zakonu o predškolskom odgoju i obrazovanju, objavljen 23. rujna 2022. godine.

Na raspisani natječaj pristigle su dvije zamolbe, obje kandidatkinje zadovoljavaju uvjete natječaja i dostavile su potrebnu dokumentaciju.

Zamjenica za vrijeme privremene spriječenosti ravnatelja predložila je zasnivanje radnog odnosa na neodređeno puno radno vrijeme s Teom Budek, magistrom pedagogije.

 Upravno vijeće Dječjeg vrtića Vrbovec jednoglasno je prihvatilo prijedlog ravnateljice te je odlučeno kao u izreci ove Odluke.

Predsjednica Upravnog vijeća:

Maja Novosel

Ad. 4.

Članovi Upravnog vijeća dobili su u materijalima obrazloženje 4. točke dnevnog reda u kojem je navedeno da na raspisani natječaj za radno mjesto domara nije pristigla niti jedna zamolba, o čemu zamjenica za vrijeme privremene spriječenosti ravnatelja obavještava Upravno vijeće Dječjeg vrtića Vrbovec.

 Zapisničarka: Predsjednica Upravnog vijeća:

 Višnja Marjanac Maja Novosel

KLASA: 007-04/22-01/02

URBROJ: 238-32-69-04-22-13